**Өзімізді және басқаларды Құдай сияқты көру**

***«Ал Ыбырайым өлгендерді қайта тірілтетін және жаңа нәрселерді жоқтан жарата алатын Құдайға сенімін артты.»***

***(Римд. 4:17)***

Некенің ажырасумен аяқталатынын алдын ала көре алу мүмкін бе? Әйгілі неке мәселесі бойынша кеңесшінің айтуынша, адамдардың бір-бірін менсінбеу -ажырасудың үлкен себептерінің бірі болып табылады екен. Менсінбеу - біреуді немесе бірдеңені түкке тұрғысыз немесе маңызды емес деп санау дегенді білдіреді.

Менсінбеушіліктің шешімі – бұл позитивті ойлау, яғни басқалардың жақсы ниетіне сену. Бірақ басқалардың не ойлайтыны немесе не сезетіні туралы позитивті түрде ойлау оңай емес. Біз көбіне адамдарды дәл қазіргі күйіне қарай бағалаймыз, тіпті олардың өткендегі барлық қателіктерін еске түсіре береміз. Біз мұны өзімізді жарақаттанудан қорғап қалу үшін жасаймыз. Алайда, Құдайдың бізге деген көзқарасы ондай емес.

Киелі кітапта Құдай туралы былай делінген: «Ол «жоқтан бар жаңа нәрселерді жарататын Құдай» (Римдіктерге 4:17). Құдайдың көру қабілеті біздікінен ерекше. Ол біздің бойымыздағы жасырын потенциал мен сұлулықты көре алады. Құдай уақытпен шектелмейді. Ол сіздің дәл қазір кім екеніңізді ғана емес, болашақта кім болатыныңызды да көреді.

Біз басқалар туралы жақсы ойлау таңдауын саналы түрде жасауымыз керек, бұл бар мәселелерді елемеу арқылы емес, біз мұны басқалардың жақсы ниетіне сену арқылы істеуіміз керек. Өйткені, Құдай әрбір адамда үлкен, керемет өзгерістер жасай алады.